Winnie ille Pu
Winnie ille Pu (gen. Pui); Anglice Winnie-the-Pooh vel Edward Bear ("Eduardus Ursus"), est ursulus ficticius textilis et persona principalis in librorum serie ab Alan Alexandro Milne Anglice scriptorum; Winnie-the-Pooh est etiam titulus primi illius seriei libri anno 1926 editi. Pui fabulae usque ad praesentem diem conversae sunt in multas linguas, saltem triginta tres; convertit autem in Latinum Winnie ille Pu Alexander Lenard inde ab anno 1951 usque ad 1958.

Historia versionis Latinae
Versio operis Winnie-the-Pooh Latina facta est anno 1960 primus liber lingua non Anglica scriptus (nec non —usque ad hodiernum diem— unicus Latinus), qui locum meritus sit in inventario librorum plurimum venditorum diarii The New York Times, in quo viginti hebdomades remansit. Dixit The Christian Science Monitor "Caesar ipse numquam terram tam magnam quam Civitates Americae Foederatas vicit mensibus duobus."

Capita
 Nobis ostentantur Winnie ille Pu atque apes nonnullae et incipiunt fabulae.
 Pu visitatum it et in angustias incurrit.
 Pu ac Porcellus venatum prodeunt et paene vusillum captant.
 Ior caudam amittit et Pu caudam quendam invenit.
 Porcellus in heffalumpum incidit.
 Ior Natalem agit Diem et duo dona accipit.
 Canga et Ru ille parvulus in silvam veniunt et Porcellus balneo utitur.
 Christophorus Robinus expotitionem ad Palum Septentrionalem ducit.
 Porcellus ab omni parte aquis circumdatus est.
 Christophorus Robinus convivium in honorem Pui dat et "Valete" dicimus.

Personae
Winnie ille Pu est pupa Christophori Robini, pueri Anglici inter quinque et sex annos nati, qui vivit, cum aliis, in Centum Iugerum Silva.

Amici sunt:
 Porcellus, amicus Pui optimus
 Lepus, qui opem fert Puo, in angustiis versanti
 Ior, asinus tristis
 Bubo, qui nonnumquam callidissime scit quomodo agat
 Canga, macropus alienus
 Ru, Cangae filius, qui omnes vexat

 Alexander Lenard
 Libri Latine redditi

Nexus externi

Libri Latini de Winnie illo Puo
Ut plura de Puo Latine legas, vide:
 Winnie ille Pu (tr. Alexander Lenard, ISBN 0-14-015339-X, ISBN 0-525-48335-7)
 Winnie ille Pu semper ludet. Liber conversus a Brian Staples, titulus priscus Domus Anguli Puensis. ISBN 0-525-46091-8.

Notae

Angliae scripta
Libri pueriles
Litterae Anglicae
Litterae Latine versae
Ursi ficti

he:פו הדוב